Danijos ir Lietuvos santykiai

Danijos ir Lietuvos santykiai – dvišaliai tarptautiniai santykiai tarp Danijos ir Lietuvos. Tarptautiniai santykiai tarp valstybių užmegzti 1919 m. sausį, Danijai de facto pripažinus Lietuvos nepriklausomybę. Kita vertus, de jure pripažinimas sekė 1921 m. rugsėjo 30 d.Lietuvos pripažiniams de facto ir de jure

Abi šalys yra Jungtinių Tautų, ES, NATO, EBPO, Baltijos Jūros Valstybių Tarybos narės. Šalys taip pat bendradarbiauja NB8 formatu.

Lietuvos ambasadorė Danijai Gintė Bernadetė Damušis reziduoja Kopenhagoje, tuo tarpu Vilniuje reziduoja Danijos nepaprastasis ir įgaliotasis ambasadorius Lietuvai Hans Brask, yra paskirtas ir gynybos atašė plk. Nielsas Henrikas Johansenas.

1991 m. vasario 28 d. Danija tapo antrąja suverenia valstybe, pripažinusia Lietuvos valstybingumą. Tą dieną Danijos ir Lietuvos užsienio reikalų ministrai pasirašė bendrą protokolą, kuriuo įsipareigojama, esant palankiai galimybei, atkurti diplomatinius santykius. Vis dėlto dar 1990 m. vasarą Danijoje lankėsi Lietuvos ministrė pirmininkė Kazimiera Prunskienė, kur tuomečio užsienio reikalų ministro Uffe Ellemann-Jensen buvo priimta kaip oficiali nepriklausomos valstybės atstovė su visais protokoliniais oficialaus vizito atributais.  Danijos vyriausybė pritarė ir materialiai parėmė Baltijos Informacinio biuro atidarymą Kopenhagoje 1990 metų rudenį, taip tapdama pirmąja Vakarų Europos valstybe, atidariusi tokio pobūdžio Baltijos šalių įstaigą. 1991 m. rugpjūčio 26 d. oficialiai atkurti diplomatiniai santykiai. Tais pačiais metais Kopenhagoje atidaryta ambasada.

Danijoje veikia nemaža Danijos lietuvių bendruomenė (2017 m. duomenimis, Danijoje gyveno 12 714 lietuvių, 2022 m. - 15 225 Lietuvos piliečiai). Tuo tarpu Lietuvoje 2021 m. pradžioje gyveno 201 Danijos pilietis.

Bendravimas su Danijos politikais vyksta ir per Seimo Tarpparlamentinių ryšių su Šiaurės Europos šalimis (Danijos Karalyste, Islandijos Respublika, Norvegijos Karalyste, Suomijos Respublika, Švedijos Karalyste) grupe (dabartinis pirmininkas Giedrius Surplys).Tarpparlamentinių ryšių su Šiaurės Europos šalimis (Danijos Karalyste, Islandijos Respublika, Norvegijos Karalyste, Suomijos Respublika, Švedijos Karalyste) grupė (lrs.lt)

 Santykių istorija 
Dar LDK laikais abi šalys palaikė prekybinius ryšius, tačiau jais apsiribojo. Tik 1701–1725 m. vykusio Šiaurės karo metu Abiejų Tautų Respublika, išvien su Rusija ir Danija kovojo prieš Švediją.

 1919–1940 m. laikotarpis 
Nors Danija Lietuvą de jure pripažino tik 1921 m., santykiai užmegzti dar 1919 m., kai sausio mėnesį Kopenhagoje lankėsi Lietuvos užsienio reikalų ministras Augustinas Voldemaras. Šis pirmasis aukšto lygio vizitas šalių istorijoje lėmė tai, kad Danijoje buvo paskirtas Lietuvos valstybės atstovas (juo tapo Jurgis Savickis, taip pat akredituotas Norvegijai ir Švedijai) ir taip de facto Lietuvos valstybingumas buvo pripažintas.

Tarpukariu tarp valstybių santykiai intensyviausi buvo 1919–1923 m. Vėliau nutarta diplomatinio atstovavimo svorio centrą perkelti į Stokholmą. Tenykštė atstovybė taip pat dengė Daniją ir Norvegiją. 1923–1928 m. Kopenhagoje vis dar veikė konsulatas, kuris vėliau buvo uždarytas.
1921 metų birželio mėnesį Daniją paskyrė savo konsulu (vėliau – laikinuoju reikalų patikėtiniu) Erik Andreas Biering. Juo pareigose išbuvo iki 1930 metų. 1930-38 m. Danijos reikalų patikėtiniu Lietuvoje buvo Sven Peter Duurloo. Trečiajame dešimtmetyje Klaipėdoje ir Šiauliuose kurį laiką veikė Danijos konsulatai, daugiausiai buvo bendradarbiaujama žemės ūkio ir transporto srityse.

 Santykiai okupacijų metais 
Sovietinė Lietuvos okupacija nutraukė santykius tarp Lietuvos ir Danijos. Sovietinės okupacijos metais Danija nepripažino Baltijos valstybių Sovietų Sąjungos dalimi.

 Santykiai tarp atkurtos Lietuvos Respublikos ir Danijos (1991-dabar) 
Danija tapo antrąja suverenia valstybe, pripažinusia Lietuvos nepriklausomybę. Tai ji padarė tą patį mėnesį kaip Islandija. Dar 1991 m. Kopenhagoje atidaryta Lietuvos ambasada, 1991 metų antroje pusėje atidaryta ir Danijos ambasada Lietuvoje. Dar 1991 m. Danija pradėjo Lietuvai teikti karinę paramą. Tarp šalių pasirašytas gynybinis bendradarbiavimas. Abiejų šalių kariuomenės bendradarbiauja misijose Irake, Kosove ir Afganistane.Bilateral relations between Denmark and Lithuania 
1993 m. kovo 17 d. Algirdo Brazausko pirmasis užsienio vizitas buvo surengtas į Daniją, kovo 18 d. aplankant Islandiją.

Danijoje 2003 m. gegužės 2 d. taip pat lankėsi tuometis prezidentas Rolandas Paksas, 2016 m. – prezidentė Dalia Grybauskaitė, o 2005 m. gegužės 2 d. bei 2008 m. balandžio 9 d. Lietuvoje lankėsi Danijos ministras pirmininkas Anders Fogh Rasmussen. Buvo planuotas Danijos princesės Marry vizitas į Lietuvą, kuris neįvyko dėl princo Henriko mirties.

 Švietimo mainai 
Profesinių mokyklų, kolegijų ir universitetų studentai iš Lietuvos turi galimybę vykti į Danijos įstaigas švietimo, stažavimosi mainams. Danijos universitetai yra populiarus pasirinkimas tarp lietuvių abiturientų.

 Ekonominiai mainai 
2016 m. duomenimis, prekybos apyvarta tarp Lietuvos ir Danijos siekia 1,02 mlrd. eurų ir yra 16-a pagal dydį. Dominuoja eksportas iš Lietuvos. Importuojamos mašinos ir mechaniniai įrenginiai, jų dalys (25,4%), cheantžeminio transporto priemonės, jų dalys ir reikmenys (10,2%), įvairūs chemijos produktai (7,9 %), elektros mašinos ir įrenginiai bei jų dalys, garso įrašymo ir atkūrimo aparatai (4,5%), plastikai ir jų dirbiniai (3,9 %).

Pagal tiesiogines investicijas Danija yra 8-a – yra investavusi 591,06 mln. EUR.

2015 m. Lietuvą aplankė 24,4 tūkst. turistų iš Danijos.

Pilietiniai mainai
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Danijos piliečių skaičius Lietuvoje 162  204  184  201 Lietuvos piliečių skaičius Danijoje 11 553  14 688  14 768  15 225

 Pasiuntinių ir ambasadorių sąrašas 

 Pasiuntiniai Lietuvai 
 Dalius Čekuolis, 1992–1994 m.,
 Raimundas Jasinevičius, 1995–2001 m.
 Deividas Matulionis, 2001–2006 m.
 Rasa Kairienė, 2006–2011 m.
 Vytautas Pinkus, 2011–2016 m.
 Gintė Damušytė, nuo 2016 m.

 Pasiuntiniai Danijai 

Nuo 1992 m. Daniją Lietuvoje atstovauja nepaprastasis ir įgaliotasis ambasadorius. Jų sąrašas:
 Dan Birger Nielsen, 1992–1997 m.,
 Per Carlsen, 1997–2001 m.,
 Eva Jansson, 2001–2007 m.,
 Laurids Mikaelsen, 2007–2011 m.,
 Jørgen Molde, 2011–2015? m.,
 Dan Eddie Frederiksen, 2015–2019 m.,
 Hans Brask, nuo 2019 m.

 Lietuvos ordinų kavalieriai Danijos piliečiai ir Danijos ordinų kavalieriai Lietuvos piliečiai 
Iš viso 64 Danijos piliečiai apdovanoti Lietuvos valstybiniais apdovanojimais. Žemiau pateikiamas sąrašas 

 Preben Fogh Aagaard (1996 m. spalio 4 d., LDK Gedimino ordino Komandoro kryžius)
 Ove Andersen (1996 m. spalio 4 d., LDK Gedimino ordino Karininko kryžius)
 Audun Bakke (1993 m. balandžio 7 d., Sausio 13-osios atminimo medalis)
 Ole Bierring (2009 m. birželio 26 d., Ordino „Už nuopelnus Lietuvai“ Komandoro kryžius)
 Inger Marianne Boel (1996 m. spalio 4 d., LDK Gedimino ordino Komandoro kryžius)
 Per Carlsen (2002 m. birželio 13 d., LDK Gedimino ordino Komandoro kryžius)
 Eva Caspersen (2004 m. vasario 6 d., Ordino „Už nuopelnus Lietuvai“ Karininko kryžius)
 Poul Skytte Christoffersen (2003 m. birželio 25 d., LDK Gedimino ordino Komandoro kryžius)
 Michael Hesselholt Clemmesen (1997 m. rugsėjo 4 d., LDK Gedimino ordino Riterio kryžius ir 2009 m. lapkričio 17 d., LDK Gedimino ordino Karininko kryžius)
 Jens Anton Riis Dalgaard, (2002 m. sausio 16 d., LDK Gedimino ordino Riterio kryžius)
 Niels Christian Eigtved (1996 m. spalio 4 d., LDK Gedimino ordino Komandoro kryžius)
 Uffe Ellemann-Jensen (1992 m. sausio 9 d., Sausio 13-osios atminimo medalis ir 1997 m. vasario 6 d. LDK Gedimino ordino Komandoro didysis kryžius)
 Lars Heidemann Eriksen (2003 m. vasario 3 d., Ordino „Už nuopelnus Lietuvai“ Riterio kryžius)
 Christian Eugen-Olsen (1996 m. spalio 4 d., LDK Gedimino ordino Komandoro kryžius)
 Ulrik Andreas Federspiel (1996 m. spalio 4 d., LDK Gedimino ordino Komandoro didysis kryžius)
 Ebbe Flatau (1999 m. kovo 5 d., LDK Gedimino ordino Karininko kryžius)
 Grethe Thilda Freisig (2001 m. birželio 13 d., LDK Gedimino ordino medalis)
 Steen Flemming Hadsbjerg (1996 m. spalio 4 d., LDK Gedimino ordino Riterio kryžius)
 Ivar Christian Hansen (1996 m. spalio 4 d., LDK Gedimino ordino Komandoro didysis kryžius)
 Ian Soren Haslund-Christensen (1996 m. spalio 4 d., LDK Gedimino ordino Komandoro didysis kryžius)
 Hans Jesper Helsø (2008 m. gegužės 10 d., Ordino „Už nuopelnus Lietuvai“ Komandoro kryžius)
 Soren Kim Henkel (1996 m. spalio 4 d., LDK Gedimino ordino Karininko kryžius)
 Princas Henrikas (1996 m. spalio 4 d., Vytauto Didžiojo ordino Didysis kryžius)
 Erling Hess-Nielsen (2005 m. birželio 22 d., Ordino „Už nuopelnus Lietuvai“ medalis)
 Niels Eilschou Holm (1996 m. spalio 4 d., LDK Gedimino ordino Komandoro didysis kryžius)
 Christian Hvidt (2002 m. birželio 13 d., LDK Gedimino ordino Komandoro didysis kryžius)
 Eva Janson (2004 m. balandžio 21 d., Ordino „Už nuopelnus Lietuvai“ Komandoro kryžius)
 Willy Jagd Jensen (1998 m. vasario 10 d., LDK Gedimino ordino Riterio kryžius)
 Niels Harald Jochumsen (2001 m. birželio 13 d., LDK Gedimino ordino Riterio kryžius)
 Poul Kiærskou (2008 m. gegužės 10 d., Ordino „Už nuopelnus Lietuvai“ Riterio kryžius)
 Uffe Jorgen Kornerup (1996 m. spalio 4 d., LDK Gedimino ordino Karininko kryžius)
 Jakob Sogard Larsen (2019 m. liepos 4 d., Ordino „Už nuopelnus Lietuvai“ Riterio kryžius)
 Peter Arndal Lauritzen (1996 m. spalio 4 d., LDK Gedimino ordino Komandoro kryžius)
 Carsten Leth (2000 m. vasario 11 d., LDK Gedimino ordino Riterio kryžius)
 Jorgen Lissner (1995 m. gegužės 8 d., LDK Gedimino ordino Karininko kryžius)
 Soren Lund (2001 m. birželio 13 d., LDK Gedimino ordino Riterio kryžius)
 Jens Christian Lund (1997 m. rugsėjo 4 d., LDK Gedimino ordino Riterio kryžius) 
 Merete Anette Luttichau (1996 m. spalio 4 d., LDK Gedimino ordino Komandoro kryžius)
 Bent Lykke (1996 m. spalio 4 d., LDK Gedimino ordino Riterio kryžius)
 Jan Skamby Madsen (1996 m. spalio 4 d., LDK Gedimino ordino Riterio kryžius)
 Karalienė Margarita II (1996 m. spalio 4 d., Vytauto Didžiojo ordino Didysis kryžius)
 Hans Bjerrum Moller (1996 m. spalio 4 d., LDK Gedimino ordino Karininko kryžius)
 Michael Henrik Mouritzen (1996 m. spalio 4 d., LDK Gedimino ordino Riterio kryžius)
 Tue Steen Müller (2016 m. vasario 12 d., Ordino „Už nuopelnus Lietuvai“ Riterio kryžius)
 Per Stig Møller (2007 m. birželio 14 d., Ordino „Už nuopelnus Lietuvai“ Komandoro didysis kryžius)
 Peter Michael Nielsen (2006 m. birželio 7 d., Ordino „Už nuopelnus Lietuvai“ Karininko kryžius)
 Birger Dan Nielsen (1996 m. spalio 4 d., LDK Gedimino ordino Komandoro didysis kryžius)
 Bent Nielsen (1998 m. vasario 10 d., LDK Gedimino ordino Riterio kryžius)
 Nils Nykjaer (1996 m. spalio 4 d., LDK Gedimino ordino Riterio kryžius)
 Peter Ohm-Hieronymussen, (2002 m. sausio 16 d., LDK Gedimino ordino Riterio kryžius)
 Holger Olsen (1996 m. spalio 4 d., LDK Gedimino ordino Komandoro kryžius)
 Frank Boje Pedersen (1996 m. spalio 4 d., LDK Gedimino ordino Karininko kryžius)
 Friis Arne Petersen (2004 m. balandžio 21 d., LDK Gedimino ordino Komandoro didysis kryžius)
 Erling Vilhelm Quaade (1996 m. spalio 4 d., LDK Gedimino ordino Komandoro kryžius)
 Anders Fogh Rasmussen (2004 m. vasario 13 d., Vytauto Didžiojo ordino Didysis kryžius ir 2014 m. balandžio 21 d., LDK Gedimino ordino Didysis kryžius)
 Verner Love Roder (1996 m. spalio 4 d., LDK Gedimino ordino Karininko kryžius)
 Ulf Scheibye (2001 m. sausio 16 d., LDK Gedimino ordino Komandoro kryžius)
 Ole Schmidt (2004 m. vasario 6 d., Ordino „Už nuopelnus Lietuvai“ Riterio kryžius)
 Erik Sisbo (2001 m. birželio 13 d., LDK Gedimino ordino medalis)
 Niels Christian Tillisch (1996 m. spalio 4 d., LDK Gedimino ordino Komandoro kryžius)
 Jesper Vahr (2005 m. sausio 13 d., Ordino „Už nuopelnus Lietuvai“ Karininko kryžius)
 Kjeld Warsberg (1996 m. spalio 4 d., LDK Gedimino ordino Riterio kryžius)
 Karen Wermuth (1996 m. spalio 4 d., LDK Gedimino ordino Karininko kryžius)
 Henrik Wohlk (1996 m. spalio 4 d., LDK Gedimino ordino Komandoro didysis kryžius)

 Šaltiniai 

 Nuorodos 
 Danijos santykiai su Lietuva – Visuotinė lietuvių enciklopedija (vle.lt)
 Danija | Dvišaliai ekonominiai ryšiai su užsienio šalimis | Prekybiniai ekonominiai santykiai | Ekonominė diplomatija | Lietuvos Respublikos užsienio reikalų ministerija (urm.lt)